
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. november 06.-i ülésére)


TÁRGY: A KISKŐRÖS, POZSONYI U. 2. SZÁM ALATTI INGATLAN TÉRÍTÉSMENTES HASZNÁLATBA ADÁSA A MAGYAR NEMZETI VAGYONKEZELŐ ZRT. RÉSZÉRE


A Bács-Kiskun Vármegyei Kormányhivatal ismételten megkereste Kiskőrös Város Önkormányzatát a Kiskőrös, Pozsonyi u. 2. szám alatti ingatlan teljes épületének átadása tárgyában.

A Képviselő-testület a 28/2024. számú határozatával döntött arról, hogy a Kiskőrös, Pozsonyi u. 2. (3138 hrsz) szám alatti kivett egyéb épület, közösségi és kulturális egység, irodák rendeltetésű ingatlan területéből 294 m2 területrészt térítésmentesen átad a Magyar Állam részére, a kiskőrösi földhivatal elhelyezése érdekében.

Az egyes beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű beruházásokkal összefüggő kormányrendeletek módosításáról szóló 83/2021. Korm. rendelet értelmében a Kiskőrös Petőfi Sándor tér 3. szám alatti ingatlan területén új kulturális központ építését célzó beruházás valósul meg. Az ingatlanban működik az Állami Népegészségügyi és Tisztiorvosi Szolgálat kiskőrösi egysége, a Bács-Kiskun Vármegyei Kormányhivatal Kiskőrösi Járási Hivatalának Gyámhivatala, valamint a Bács-Kiskun Vármegyei Kormányhivatal Pártfogói Felügyelete, mint állami feladatot ellátó igazgatási szerv. 

Az ingatlanban működő közfeladatot ellátó igazgatási szervek elhelyezéséről a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény 2. § (1) bekezdése, valamint a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 145. § (3) bekezdése alapján Kiskőrös Város Önkormányzatnak szükséges gondoskodnia.

Az Önkormányzat a Kiskőrös, Pozsonyi u. 2. szám alatti ingatlanban adna helyet a fent nevesített igazgatási szervek folyamatos feladatellátásának biztosítására, így a teljes épületet átadná a Magyar Állam használatába.

Az ingatlan térítésmentesen 2025. január 01. napjától kerülne a Magyar Állam használatába. Az ingyenes ingatlanhasználati megállapodás a Magyar Nemzeti Vagyonkezelővel, mint a Magyar Állam képviseletében eljáró tulajdonosi jogok gyakorlójával kerülne megkötésre.

Az igazgatási szervek elhelyezésével összefüggő költségeket a Magyar Állam képviseletében, feladatkijelölés útján a Bács-Kiskun Vármegyei Kormányhivatal viselné.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. október 28.

	Domonyi László sk.
	polgármester


HATÁROZAT-TERVEZET


A Képviselő-testület

1. egyetért azzal, hogy Kiskőrös Város Önkormányzata a nemzeti vagyonról szóló 2011. évi CXCVL. törvény 11. § (13) bekezdése alapján 2025. január 01. napjával határozatlan időtartamra ingyenesen használatba adja a kizárólagos tulajdonát képező 3138 hrsz alatt nyilvántartott, 683 m2 alapterületű, kivett közösségi és kulturális egység és irodák rendeltetésű, természetben Kiskőrös, Pozsonyi utca 2. szám alatti ingatlant a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zártkörűen működő Részvénytársaság (székhely: 1133 Budapest, Pozsonyi út 56., adószám: 14077340-2-44, a továbbiakban: MNV Zrt.) részére. A közüzemi díjakat és az ingatlan használatából eredő költségeket a használati jogviszony időtartama alatt a helyiség használója köteles viselni. A használatba vevő MNV Zrt. az állami vagyonról szóló 2007. évi CVI. törvény 28/A. § (2) és (4) bekezdésében foglaltak szerint jogosult a használatba kapott ingatlant a Bács-Kiskun Vármegyei Kormányhivatal részére további használatba adni, erre vonatkozóan kijelölő okiratot és más szükséges dokumentumot kiállítani.
2. egyetért azzal, hogy az igazgatási szervek elhelyezésével összefüggő költségek viselője a Bács-Kiskun Vármegyei Kormányhivatal
3. felkéri a polgármestert a szükséges intézkedések megtételére.

Felelős:	polgármester
Határidő:	értelemszerűen

